Nogometne utakmice Rusija – Saudijska Arabija
Prvu zvaničnu utakmicu Rusija i Saudijska Arabija odigrali su 6. oktobra 1993. u Khobaru, Saudijska Arabija. Golovima Khaleda Al Muwallida, Hamze Falataha, Fahada Al Mehalela te autogolom Dmitrija Galjamina, Saudijska Arabija bila je uspješnija. Golove za Rusiju postigao je Aleksandar Mostovoj u 23. i 72. minuti. Drugu utakmicu su Rusija i Saudijska Arabija odigrali 14. juna 2018. na Svjetskom prvenstvu 2018. u Moskvi, Rusija. Utakmicu je sudio argentinski sudac Néstor Pitana. Ova utakmica je ujedno bila i prva utakmica ovog Svjetskog prvenstva. Rusija je bila uspješnija golovima Jurija Gazinskija, Denisa Čeriševa u 43. i 90. minuti, Artjoma Dzjube u 71. minuti i Aleksandra Golovina u 4. minuti sudijske nadoknade.